Pauli Poranen

Pauli Poranen (s. 24. huhtikuuta 1958 Rautio) on suomalainen näyttelijä, joka on esiintynyt ja työskennellyt useissa suomalaisissa elokuvissa. Lisäksi Poranen on näytellyt Helsingin kaupunginteatterissa 1990–1996 ja KOM-teatterissa 1984–1989. Teatterikiinnitysten jälkeen hän on toiminut freelancerina ja yrittäjänä paitsi teattereissa ja elokuvissa myös televisiosarjoissa ja radiokuunnelmissa.  

Porasen tunnetuin rooli oli sotamies Lehdon rooli Rauni Mollbergin ohjaamassa elokuvassa Tuntematon sotilas. Porasen tunnetuin ja käytetyin vuorosana elokuvassa oli "Riitaoja, saatanan tonttu mä sotken sut suohon!"  

Nykyään Poranen työskentelee Voionmaan opistolla elokuvanäyttelijälinjan (osa Voionmaan Elokuvakoulua) vastaavana opettajana. Koulutukseltaan Poranen on teatteritaiteen maisteri. Hän on asunut lapsuutensa ja käynyt kansakoulun Ykspihlajassa.

Aiheesta muualla 

Suomalaiset näyttelijät
Vuonna 1958 syntyneet
Elävät henkilöt